recursal/SuperWikiNEXT-32B huggingface dataset:
**Onny Parun** (født 15. april 1947 i Wellington i New Zealand) er en tidligere profesjonell tennisspiller.

Parun var blant verdens tjue beste mannlige tennisspillere i 1970-årene, som best var han nummer 19 (mai 1975) på rankingen som singlespiller og nummer 577 (januar 1983) i double. I løpet av sin tenniskarriere vant han 5 single- og to doubleturneringer. Han vant ingen Grand Slam-tittel i single, men én i double, i French Open i 1974, da han sammen med Dick Crealy fra Australia vant finalen over Stan Smith/Robert Lutz.

Han var også med på det newzealandske Davis Cup-laget i årene 1967–82, han spilte 62 Davis Cup-kamper hvorav han vant 30.

Grand Slam-titler
-----------------

* Frankrikes flagg **French Open**
	+ Double menn: 1974 (sammen med Dick Crealy beseiret han Stan Smith/Robert Lutz med 6-3 6-2 3-6 5-7 6-1 i finalen)

Referanser
----------

1. ↑   ATP website[Hentet fra Wikidata]

Eksterne lenker
---------------

* (en) Onny Parun – New Zealand Sports Hall of Fame Rediger på Wikidata

* (en) Onny Parun – ATP-touren Rediger på Wikidata

* (en) Onny Parun – ITF Tennis Rediger på Wikidata

* (en) Onny Parun – Davis-cupen Rediger på Wikidata

  


|  |  |
| --- | --- |
| Oppslagsverk/autoritetsdata | Prabook
 |
Områder som er dominert av Sinaloa-kartellet. 
**Sinaloa-kartellet** (**Cártel de Sinaloa**) er en meksikansk kriminell organisasjon som bedriver narkotikahandel. Organisasjonen ble etablert i Culiacán i Sinaloa i 1980-årene og er sentral i den vestlige delen av Mexico, i delstatene Baja California, Sinaloa, Durango, Sonora og Chihuahua. Kartellet regnes som det største av de sju store i Mexico. Lederen, «Chapo» Guzman, var den mest ettersøkte narkobaronen i verden.

I en programserie i mai 2010 om den meksikanske narkotikakrigen fant den amerikanske radiostasjonen NPR at deler av Mexicos hær hadde bånd til Sinaloa-kartellet. Hæren ble blant annet beskyldt for å beskytte Guzman.

Referanser
----------

1. ↑   side(r) 47, ISBN-10 978-0-8021-1952-0, archive.org[Hentet fra Wikidata]
2. ↑  .
3. ↑  John Burnett, Marisa Peñaloza og Robert Benincasa (19. mai 2010): Mexico Seems To Favor Sinaloa Cartel In Drug War. *NPR News*.

|  |  |
| --- | --- |
| Oppslagsverk/autoritetsdata | Encyclopædia Britannica
 |
**Fiskumfossen** (offisiell navneform: **Fiskemsfossen**, også skrevet *Fiskesfossen* og *Fiskemfossen*) er en foss i elva Namsen som ligger noen få kilometer sør for Harran i Nord-Trøndelag. Fossen er utbygd til kraftproduksjon i Nedre Fiskumfoss kraftverk, noe som fører til at det til tider er lite vann i selve fossen. 

Fiskumfoss har en laksetrapp, bygget delvis inni og utenfor fossen, hvor laks kan ta seg opp og det er også bygget et «lakseakvarium», hvor turister kan spise laksemiddag med utsikt til fossen, samt få et innblikk i historien knyttet til Fiskumfoss, både når det gjelder fiske og kraftproduksjon. Området rundt var ved begynnelsen av 1900-tallet et lite handelssted og ved nærmeste gård var det meieri, butikk, gjestgiveri og postkontor.

Fossen var et yndet sted for engelskmenn å komme til for å fiske. Fortsatt kan ruinene etter de gamle «engelskhusene» skimtes når man tar turer langs elva. Noen av «engelskhusene» finnes ennå i bygda Gartland som ligger midt mellom Grong og Harran. Der ligger også den gamle Gløshaug kirke fra 1689.

Fossen som tusenårssted
-----------------------

Sammen med Formofoss og Tømmeråsfoss er Fiskumfoss Grong kommunes tusenårssted.

Referanser
----------

1. ↑  «Fiskemsfossen». *Faktaark*. Kartverket. Besøkt 5. november 2016.

|  |  |
| --- | --- |
| Oppslagsverk/autoritetsdata | Sentralt stedsnavnregister
 |
Kjempebambus i det store veksthuset
Det store veksthuset
Det store veksthuset
**Berlin botaniske hage og botanisk museum (**tysk: *Botanischer Garten und Botanisches Museum Berlin-Dahlem*) ligger i bydelen Steglitz-Zehlendorf, delbydel Dahlem. Anlegget har et areal på 43 hektar, og omfatter 22 000 forskjellige plantearter.

Den botaniske hagen ble anlagt i Dahlem mellom 1897 og 1910. Formålet med den botaniske haven var å undersøke planter fra de tyske koloniene. De store veksthusene ble varmet opp med 80 tonn kull daglig. En annen grunn til anleggelsen var at den landbruksvitenskapelige botaniske haven i Kleistpark, som eksisterte siden 1679, hadde for liten plass. Sjeldne planter hadde imidlertid også blitt dyrket i Lustgarten foran Berliner Schloss i århundrer.

Plantene dyrkes i det 6 000 m² drivhusområdet og på de 13 hektar store «plantegeografiske avdelinger». Man kan lære mer om plantene på det 14 hektar store *arboretum* og i de «systematiske avdelinger». Berlins botaniske have besitter verdens høyeste drivhus (25 meter). Her dyrkes kjempebambus, utvalgte orkidéer, kjøttetende planter, kaktus og store Victoria-sjøroser.

Den botaniske have tilhører Freie Universität Berlin. Tilknyttet haven er Botanisches Museum, som har en samling av preparerte planter og et fagbibliotek.

Eksterne lenker
---------------

* (en) Offisielt nettsted Rediger på Wikidata

* (en) Botanischer Garten und Botanisches Museum Berlin – kategori av bilder, video eller lyd på Commons Rediger på Wikidata

* (en) Botanischer Garten Berlin – galleri av bilder, video eller lyd på Commons Rediger på Wikidata
* Botanisk hage i årbok for Steglitz
* Foto fra botanisk hage

Portaler: Kunst | Tyskland

|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** GND **·** LCCN **·** ISNI **·** BNF **·** BNF (data) **·** ULAN **·** NKC **·** NKC **·** NKC **·** CiNii **·** GeoNames
 |
**Olaf Magnus Østensen** (født 1950) er en norsk statstjenestemann. Han arbeider i Statens kartverk, der han er leder for enheten Strategisk og Teknologisk Utvikling (STU).

Østensen er utdannet matematiker og avla i 1977 hovedfag ved Universitetet i Oslo.

Østensen er særlig kjent for sitt arbeidet med tilrettelegging og tilgjengeliggjøring av kartinformasjon og har gjort en særlig innsats etablering av standarder for geografisk informasjon. Internasjonalt er han leder for komitéen i Den internasjonale standardiseringsorganisasjonen som har til oppgave å komme fram til internasjonale standarder for geografisk informasjon, ISO/TC 211. Østensen er også leder for det norske Standardiseringsrådet, som fremmer forslag om IKT-standarder for offentlig sektor.

Det kongelige hoff kunngjorde 17. november 2009 at kongen har utnevnt Østensen til ridder av 1. klasse av St. Olavs Orden «for samfunnsnyttig virke.» Det ble videre opplyst at det ved beslutning om tildeling er «lagt vesentlig vekt på Østensens pionerarbeid knyttet til nasjonalt standardiseringsarbeide og utvikling av tilgang til offentlig informasjon.»

Referanser
----------

1. ↑  (no) BIBSYS.
2. ↑  Jan-Sverre Syvertsen: Positivt klima gir godt grunnlag[*død lenke*], *Kundebladet Kløkt*, besøkt 17. november 2009.
3. ↑  Forslag om standarder for lyd- og videoinnhold på offentlige nettsider, Fornyings- og administrasjonsdepartementet, Pressemelding, nr.: 2/09, 08. januar 2009, besøkt 17. november 2009.
4. ↑  «Utnevnelser til St. Olavs Orden», kongehuset.no.
Cookie Crisp **Cookie Crisp** er en frokostblanding som forsøker å gjenskape smaken av sjokoladekjeks. Den er produsert av General Mills i USA og Cereal Partners (under Nestlé-merket) i andre land. Blandingen ble lansert i 1977, og var opprinnelig produsert av Ralston Purina inntil det solgte varemerket til General Mills i 1997, som kort tid etter endret oppskriften.

Varianter
---------

Det er blitt lansert flere varianter av Cookie Crisp.

Double Chocolate Cookie Crisp var en variant med dobbel mengde sjokoladebiter introdusert i 2007.

Peanut Butter Cookie Crisp ble også lansert. Den har smak av kjeks med peanøttsmør.

I juli 2009 ble **Cookie Crisp Sprinkles** lansert. Dette er vaniljekjeks med strøssel. Sommeren 2009 lanserte Nestlé en ny emballasje for den britiske versjonen av Cookie Crisp med strøssel.

**Cookie Crisp Brownie** ble lansert i Storbritannia i 2013, med smak av brownies.

Frokostblandingen har også vært tilgjengelig med vaniljesmak.

Referanser
----------

1. ↑  «COOKIE: A Love Story». Sember Resources.
2. ↑  McKinney, Matt. «General Mills is dialing back its sugary cereals another notch». Besøkt 17. januar 2016.
3. ↑  Piho, N.T. (2009). *My Two-Year-Old Eats Octopus: Raising Children Who Love to Eat Everything*. Bull Publishing Company. s. pt77. ISBN 978-1-933503-34-9. Besøkt 18. januar 2016.
4. ↑  «Foods & Nutrition Encyclopedia, Two Volume Set». CRC Press.
5. ↑  MacGregor, Hilary E. «On the edges: Nutrition in the grocery store». Arkivert fra originalen 12. januar 2017.
6. ↑  Knapp, Sarah. «General Mills to Shrink Sugar Content in Cereals». Besøkt 17. januar 2016.
7. ↑  Rheanna O'Neil Bellomo. «General Mills Reveals The Two Most Christmas-y Cereals Ever». Besøkt 18. januar 2016.
8. ↑  «Calories in Nestle Cookie Crisp Brownie Cereal - Calories and Nutrition Facts». MyFitnessPal.com. Besøkt 18. januar 2016.
9. ↑  «The Dieter's Calorie Counter». Dell Pub.
**Cooks' Cottage** (også kjent som **Captain Cook's Cottage**) ligger i Fitzroy Gardens i Melbourne i Australia. Huset ble bygget i 1755 i landsbyen Great Ayton i North Yorkshire av kaptein James Cooks foreldre James og Grace Cook. Det er usikkert om James Cook noen gang bodde i huset, men man kan si med sikkerhet at han besøkte sine foreldre som bodde i huset.

I 1933 besluttet eieren av huset å selge det på betingelse at bygningen forble i England. Hun ble overtalt til å utvide betingelsen til å også omfatte det britiske imperiet og aksepterte et bud fra australske Russell Grimwade på 800 pund i stedet for det høyeste lokale budet på 300 pund.

Huset ble tatt fra hverandre murstein for murstein og pakket i 253 kasser og 40 tønner og sendt til Australia med om bord «Port Dunedin». Husets opprinnelige eføy fra England ble også transportert til Australia. Grimwade donerte huset til befolkningen i Victoria i anledning hundreårsmarkeringen for grunnleggelsen av Melbourne i oktober 1934.

Huset ble fort en populær turistattraksjon. I 1978 ble ytterligere restaureringsarbeider utført. Bare en liten del av interiøret kan spores tilbake til Cook-familien.

Se også
-------

* La Trobe's Cottage, en tilsvarene bolig i Fitzroy Gardens.

Referanser
----------

1. ↑   whatson.melbourne.vic.gov.au[Hentet fra Wikidata]
2. 1 2 3  The Captain Cook Society: Cook's Log, page 212, volume 6, number 3 (1983).
*Denne artikkelen handler om Abdoulaye Maïga (født 1981). Må ikke forveksles med Abdoulaye Idrissa Maïga (født 1958) som var statsminister i Mali fra april til desember 2017.*

**Abdoulaye Maïga** (født 12. mai 1981) er en malisk militær offiser som siden 21. august 2022 har vært Malis statsminister. Han er oberstløytnant i den nasjonale politistyrken (gendarmeriet) som er en del av Malis væpnede styrker. Maïga har studert diplomati og internasjonal rett i Algerie og internasjonal sikkerhetspolitikk i Paris. Han har også doktorgrad i internasjonal sikkerhet og forsvar fra Jean Moulin University Lyon 3 og han har studert menneske rettigheter ved det som i dag er Université Paris-Saclay.

Maïga tilhørte ikke den offisersgruppen som ble ledet av oberst Assimi Goïta og som tok makten ved et militærkupp i Mali i august 2020. Ved dette militærkuppet ble president Ibrahim Boubacar Keïta avsatt og Bah Ndaw fungerte som ny president inntil Assimi Goïta gjennomførte et nytt statskupp i mai 2021 hvor Bah Ndaw ble avsatt og Goïta selv overtok presidentembetet. Maïga er ansett som en nær alliert med Goïta og han ble etter mai-kuppet talsmann for kuppmakernes politikk. I juni 2021 ble han statsråd med ansvar for territoriell administrasjon og desentralisering, og fra 1. desember var han pressetalsmann for regjeringen. Fra 21. august 2022 har han vært Malis statsminister.

Referanser
----------

1. 1 2   www.facebook.com[Hentet fra Wikidata]
2. ↑  «Mali appoints interim replacement for ill civilian prime minister». Al Jazeera. 22. august 2022.
3. ↑  «Lt Col Abdoulaye Maiga». La Primature Mali.
4. 1 2 3  David Baché (22. august 2022). «Mali: qui est le colonel Abdoulaye Maïga, Premier ministre par intérim?». Radio France Internationale.
5. ↑  «Thesis defense in Peacekeeping under the direction of Dr. Lt Col Abdoulaye Maïga, Minister of Territorial Administration and Decentralization». Alioune Blondin Beye peace school. 29. januar 2021.
6. 1 2  «Mali: le colonel Abdoulaye Maïga va assurer le remplacement intérimaire de Choguel Maïga». Radio France Internationale. 22. august 2022.
7. ↑  «Mali: Colonel Abdoulaye Maiga appointed interim Prime Minister». Africanews. 22. august 2022.

|  |  |
| --- | --- |
| Oppslagsverk/autoritetsdata | VIAF **·** ISNI **·** SUDOC
 |
**Abdoulaye Wade** (født 29. mai 1926) er en senegalesisk politiker. Han var president i Senegal fra 1. april 2000 til 2. april 2012. Han leder det liberale partiet Parti Démocratique Sénégalais (Det senegalesiske demokratiske partiet) som er medlem av Den liberale internasjonale. Han var i flere tiår opposisjonsleder og har både vært fengslet og i eksil.

Wade stilte for første gang som presidentkandidat i februar 1978 mot president Léopold Sédar Senghor, og fikk 17,4 % av stemmene. Han stilte igjen i 1983, 1988 og 1993, og kom hver gang på andreplass, bak president Abdou Diouf. I februar 2000 kom han igjen på andreplass i første runde av presidentvalget, men siden ingen kandidater fikk rent flertal ble det holdt en andre valgomgang den 19. mars. Da vant Wade med 58,5 % av stemmene. Han ble president den 1. april 2000.

Det første året som president måtte Wade samarbeide med et sosialistisk flertall i nasjonalforsamlinga. I 2001 fikk partiet hans flertall i parlamentsvalget. Etter en ny grunnlov som ble vedtatt i 2001 ble presidentperioden redusert fra syv til fem år, fra og med neste presidentperiode. I desember 2004 ble det skrevet under en fredsavtale som skulle gjøre slutt på tyve år med krig i Casamance-regionen sør i Senegal. Wade kom under kritikk fra menneskerettsorganisasjoner som Amnesty International for trakassering og trusler mot journalister og opposisjonelle.

Wade ble gjenvalgt i 2007. Da fikk han 55,9 % av stemmene allerede i første valgomgang. I presidentvalget i 2012 stilte Wade til valg for en tredje periode. Grunnloven av 2001 setter en begrensning på to presidentperioder, men ettersom Wade ble valgt før grunnloven trådte i kraft, fikk han lov til å stille til valg for sin tredje periode. Wade vant første valgomgang med 34,8 % mot Macky Salls 26,6 %. I andre valgomgang ble Sall valgt til president med 65,8 % av stemmene.

Referanser
----------

1. ↑   Encyclopædia Britannica Online, Encyclopædia Britannica Online-ID biography/Abdoulaye-Wade, besøkt 9. oktober 2017[Hentet fra Wikidata]
2. ↑   Babelio, Babelio forfatter-ID 154828[Hentet fra Wikidata]
3. ↑   Roglo, Roglo person ID p=abdoulaye;n=wade[Hentet fra Wikidata]
4. ↑   Brockhaus Enzyklopädie, Brockhaus Online-Enzyklopädie-id wade-abdoulaye, besøkt 9. oktober 2017[Hentet fra Wikidata]
5. ↑   www.legifrance.gouv.fr[Hentet fra Wikidata]
6. ↑   Suomen Valkoisen Ruusun ja Suomen Leijonan ritarikunnat, side(r) 499[Hentet fra Wikidata]
7. ↑  1

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Prabook **·** Brockhaus Enzyklopädie **·** Nationalencyklopedin **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** ICCU **·** CiNii **·** Munzinger (iba)
 |
al-Hakim i møte med George W. Bush.
**Abdul Aziz al-Hakim** (سید عبد العزيز الحكيم‎; født 1953 i Najaf i Irak, død 26. august 2009 i Teheran i Iran) var en irakisk teolog og politiker, og ledet det politiske partiet Islams øverste råd i Irak, som er det største partiet i Iraks valgte forsamling. 

Han var medlem av det FN-oppnevnte Iraks regjerende råd, og var president i denne gruppa i desember 2003. Han var broren til sjia-lederen ayatollah Mohammed Baqir al-Hakim, og tok over for ham som leder for partiet, da Mohammed Baqir ble drept i et attentat i Najaf i august 2003.

Biografi
--------

Abdul Aziz al-Hakim ble født i 1953 som sønn av storayatollah Muhsin Al-Hakim. Han vokste opp i Najaf, og fikk sin teologiske utdanning der gjennom den religiøse skolen Hawza. Sju av brødrene hans er drept – seks ble drept på ordre fra det regjerende styret.

Han hadde en ledende rolle i Safar-intifadaen i 1977, og var fengslet i 1972, 1977 og 1979. I 1980 gikk han i eksil i Iran, hvor han ble en av grunnleggerne til forløperen for Islams øverste råd i Irak. Han var toppkandidat for listen Den forente irakiske alliansen under valget i januar 2005. 

I desember 2006 var han i USA, og møtte blant annet president George W. Bush og forsvarsminister Donald Rumsfeld.

Han døde som følge av lungekreft.

Referanser
----------

1. ↑   Encyclopædia Britannica Online, oppført som Abd al Aziz al Hakim, Encyclopædia Britannica Online-ID biography/Abd-al-Aziz-al-Hakim, besøkt 9. oktober 2017[Hentet fra Wikidata]
2. ↑   «Iraq Shia leader dies of cancer», publisert i BBC News Online, utgitt 26. august 2009[Hentet fra Wikidata]
3. ↑   Internet Movie Database, IMDb-nummer nm1519749, besøkt 23. juli 2016[Hentet fra Wikidata]
4. ↑  Abdul Aziz al-Hakim : a heavy heritage Arkivert 15. desember 2013 hos Wayback Machine. – artikkel hos CERMAM Genève, besøkt 26. august 2009.
5. ↑  Top Iraqi Shiite leader dies – artikkel hos CNN, publisert 26. august 2009.

Eksterne lenker
---------------

* (en) Abdul Aziz al-Hakim – kategori av bilder, video eller lyd på Commons Rediger på Wikidata

* (en) Abdul Aziz al-Hakim – galleri av bilder, video eller lyd på Commons Rediger på Wikidata
* (en) Abdul Aziz al-Hakim på Internet Movie Database Rediger på Wikidata

  


|  |  |
| --- | --- |
| Oppslagsverk/autoritetsdata | Encyclopædia Britannica **·** VIAF **·** LCCN **·** Munzinger (iba)
 |
***From All of Us to All of You*** er en amerikansk animert TV-spesial lagd av Walt Disney Productions i forbindelse med julehøytiden. Den ble første gang vist på amerikansk TV i 1958. Produksjonen er opplagt som en kavalkade der det vises klipp av både klassiske Disney-filmer, samt ferske produksjoner. Den inneholder også et par klassiske julerelaterte kortfilmer med Donald Duck og Mikke Mus (*Donald's Snow Fight*, fra 1942 og *Pluto's Christmas Tree*, fra 1952). Programmet har utviklet seg til å bli en juletradisjon i flere land, deriblant Norge.

Programmet har en lengde på ca. 60 min og avsluttes alltid med sangen «When You Wish Upon a Star».

Juletradisjon
-------------

Norge
Programmet ble første gang vist på NRK julaften 1979 og har (med noen opphold) blitt vist nesten hver julaften siden. Fra 1989 til 1996 ble den også vist på TV3. Den har gått på NRK under tittelen *Donald Duck og vennene hans*, eller *Donald Duck og vennene hans ønsker god jul*.

Sverige
Den har også blitt en juletradisjon i Sverige, der den ble sendt første gang allerede i 1960. Der har den gått under tittelen *Kalle Anka och hans vänner önskar god jul* (tidligere titler har vært *God jul önskar Kalle Anka, Musse Pigg, Piff och Puff* og *God jul önskar Kalle Anka och hans vänner*).

Referanser
----------

1. ↑  Aftenposten - TV-program (24.12.1979, s.28)
2. ↑  Aftenposten aften - Radio og TV-program (23.12.1960, s.7)
3. ↑  Magic movies - Kalle Anka och hans vänner önskar God jul (4.12.2006) Arkivert 22. august 2010 hos Wayback Machine.

Eksterne lenker
---------------

* (en) *From All of Us to All of You* på Internet Movie Database Rediger på Wikidata

* (en) *From All of Us to All of You* på AllMovie Rediger på Wikidata

* (en) *From All of Us to All of You* på The Movie Database – TV Rediger på Wikidata
**Annica Dahlström** (født 1941) er en svensk lege og professor emerita i histologi og nevrobiologi ved Avdelningen för medicinsk kemi ved Göteborgs universitet.

Dahlström har særlig forsket på hvordan nerveceller lagrer og transporterer signalemner, men hun har også forsket innen mange andre forskningsområder og har totalt publisert mer 340 vitenskapelige artikler. Hun disputerte som 25-åring og ble da Sveriges yngste lege med doktorgrad. Hun var professor i histologi ved Sahlgrenska akademin fra 1983 til 2008.

Dahlström har i bøker og svenske medier debattert forholdet mellom kjønn og hjernefunksjon. Hun har kritisert kjønnsforskningen og samfunnsvitenskap generelt for ikke å ta hensyn til biologiske faktorer når det gjelder forskjeller mellom kjønn.

I 2007 utgav hun boken *Könet sitter i hjärnan*, som hun beskrev som et konsentrat av de siste 15 årenes intensive internasjonale forskning på hjernen og hvordan hjernen påvirker menneskers adferd. Boken førte til en del debatt og kritikk fra neruobiologer och kjønnsforskere.

Annica Dahlström er blant de internasjonalt mest siterte forskerne innen nevrobiologi. Hennes mest siterte artikkel, «Evidence for the existence of monoamine-containing neurons in the central nervous system», er sitert nærmere 5 000 ganger i vitenskapelig litteratur.

Referanser
----------

1. ↑   LIBRIS, libris.kb.se, utgitt 26. mars 2018, besøkt 24. august 2018[Hentet fra Wikidata]
2. ↑  Tucek, S. Neurochemistry with Microscopes: Homage to Annica Dahlstrom[*død lenke*]. Neurochemical Research, Vol. 22, No. 8, 1997, pp. 909-910.
3. 1 2  Linnér, Carin. "Könet sitter i din hjärna" Arkivert 2011-10-12, hos Wayback Machine.. Expressen, 2009-04-23.
4. ↑   Arkivert 6. januar 2013 hos Wayback Machine.
5. ↑  Danielsson, Anna. "Kvinnor är mer lämpade som ledare". Svenska Dagbladet, 2008-03-30.
6. ↑  Nordlund, Susanne. Den stoppade intervjun med Annica Dahlström Arkivert 15. desember 2010 hos Wayback Machine.. Dagens Nyheter, 2005-02-10.
7. ↑  Abrahamsson, Maria. Elitfeminister beter sig som män. Svenska Dagbladet, 2007-11-02.
8. ↑  Dahlström, Annica. "Långt färre kvinnliga än manliga genier" Arkivert 13. desember 2010 hos Wayback Machine.. Dagens Nyheter, 2007-02-20.
9. ↑  Chrapowska, A. Kleberg, J. L.Melchior, L. Wold, A. "Påhittade fakta om könsbiologi utgör missbruk av forskarroll". Dagens Nyheter, 2007-02-18.
10. ↑  Google Scholar

|  |  |
| --- | --- |
| Oppslagsverk/autoritetsdata | VIAF **·** LCCN **·** ISNI **·** LIBRIS **·** SUDOC **·** NKC
 |
***Empty Socks*** er en tegnefilm fra 1927 laget av Walt Disney og Ub Iwerks som var en tapt film frem til den ble gjenoppdaget i 2014.

Filmens hovedperson er Kaninen Oswald, en forløper til Mikke Mus, som kler seg ut som julenisse og feirer jul sammen med en gruppe foreldreløse barn. Samme handling ble senere gjenbrukt av Disney i Mickey's Orphans med Mikke Mus i hovedrollen.

Filmen var antatt å være tapt da det eneste bevarte eksemplaret var en 25 sekunder lang sekvens ved Museum of Modern Art. Den 17. desember 2014 ble en digitalisert versjon av den gjennfunnede nitratfilmen vist ved Nasjonalbiblioteket, sammen med Tall Timber, en annen kortfilm med Kaninen Oswald.

Referanser
----------

1. ↑  Nina Bræin (11. desember 2014). «Tapt filmskatt funnet i Nasjonalbiblioteket». Nasjonalbiblioteket. Besøkt 17. desember 2014.
2. ↑  «Visning av animasjonsfilmene Empty Socks (1927) og Tall Timber (1928)». Nasjonalbiblioteket. Besøkt 18. desember 2014.

Eksterne lenker
---------------

* (en) *Empty Socks* på Internet Movie Database Rediger på Wikidata

* (en) *Empty Socks* på Silent Era Rediger på Wikidata
* (en) *Empty Socks* hos Big Cartoon DataBase
* *Empty Socks* på SilentEra.com
**Emsley D. Tromp** (født 9. oktober 1959 i Willemstad) er en curaçaoisk bankmann som fra 1991 var sentralbanksjef (*president*) i Curaçao og Sint Maartens sentralbank (Centrale Bank van Curaçao en Sint Maarten). Han ble suspendert fra stillingen i oktober 2017.

Tromp har ph.d. i sosialøkonomi fra Pennsylvania State University i USA. Denne graden fikk han i 1984.

Han startet sin yrkeskarriere sin internrevisor for Shell Curaçao NV, samtidig som han underviste på deltid ved University of the Netherlands Antilles. Undervisningen fortsatte han med fram til 1987. I 1985 begynte han hos sentralbanken. I 1987 ble han utnevnt til direktør, med ansvar for pengepolitikk og overvåkning av finansnæringen, og i 1991 ble han utnevnt til sentralbanksjef. Han overtok da for Vimy Antonio Servage, som hadde hatt denne stillingen siden 1986. I oktober 2017 ble Tromp suspendert fra stillingen som sentralbanksjef. Han ble frikjent i saken om skattesvik som ble reist mot ham.

Referanser
----------

1. ↑  Curoil - *Conference speakers Dr. Emsley Tromp* Arkivert 6. mars 2016 hos Wayback Machine. besøkt 3. mai 2011.
2. ↑  «Tromp initiates legal proceeding against his dismissal», *Curaçao Chronicle*, 22. februar 2018. Lest 21. mars 2018.
3. ↑  «Acquittal former Central Bank President definitive». *Curacao Chronicle*. 9. februar 2019. Besøkt 10. februar 2019.

Eksterne lenker
---------------

* Curaçao og Sint Maartens sentralbank – *Board of Executive Directors*
Kiryat Arba i guvernementet Hebron, øst for Hebron by.
Kiryat Arbas beliggenhet i forhold til Hebron (Hebrons gamleby er lengst sør i sonen H2).
**Kiryat Arba** eller **Qiryat Arba** (hebraisk: קִרְיַת־אַרְבַּע) er en urban israelsk bosetning på den okkuperte Vestbredden. Bosetningen ligger i utkanten av den palestinske byen Hebron i Judeafjellene. Folketallet var i 2012 på 7.593 personer. Kiryat Arba blir, likesom de andre israelske bosetningene på Vestbredden, regnes i verdenssamfunnet som ulovlig etter folkeretten, skjønt Israel bestrider dette.

Navn
----

Kiryat Arba nevnes i den hebraiske Bibel som et eldre navn for Hebron og som det sted der Abrahams hustru, Sara, døde: «Sara døde i Kirjat-Arba, det er Hebron i Kanaan, og Abraham kom for å sørge og gråte over henne» (1 Mos 23,2). Josvas bok sier: «Hebron het tidligere Kirjat-Arba, etter den største mannen blant anakittene.» (Josva 14,15). Den er også et av de steder oppført i Nehemjas bok der det bodde noen av Juda folk: «Noen av judeerne bodde i landsbyer med marker rundt: i Kirjat-Arba og småbyene som hørte til,...». Ordet Hebron er fraværende i denne omfattende oppramsingen.

Historie
--------

Etter de antijødiske pogromene særlig i 1929 men også i 1936 ble det jødiske samfunnet i Hebron utvist av britene, som styrke Palestina den gang. Transjordan erobret byen i 1948 og forbød disse jødenes tilbakevenden. Etter den israelske hærs erobring av Vestbredden i 1967, forsøkte bevegelsen Gush Emunim å gjenbefolke det jødiske kvarter i Hebron. Den israelske regjeringen nektet og utviste nybyggerne, ledet av rabbiner Moshe Levinger, men lot dem bosettes midlertidig på en nedlagt militærbase i utkanten av byen.

Etter hvert vek de midlertidige hyttene og teltene for en liten by, som de kalte Kiryat Arba. 

Kiryat Arba fungerer som regionale hovedstad for alle de jødiske bosettere i Judea. Befolkningen som nådde 7500 i 2007 var helt og holdent bestående av nasjonalreligiøse sionister. Den vokste raskt på grunn av svært høy fruktbarhet og mottak integrering av mange innvandrere, blant andre mange franske jøder.

Siden år 2000 har befolkningen i byen vært et mål for palestinske angrep som har krevd mange ofre.

Grunnet høy arbeidsløshet i Hebron tiltrekker Kiryat Arba seg meget palestinsk arbeidskraft derfra.

Baruch Goldstein, som den 25. februar 1994 forvoldet Hebronmassakren i 1994, bodde i Kiryat Arba, og der er også hans grav.

Referanser
----------

1. ↑  «The Geneva Convention». BBC. 10. desember 2009.
2. 1 2  Nils Metzger (20. september 2011). «Die unbeirrten Siedler von Kiryat Arba». *Zeit Online*. Besøkt 21. september 2011.

|  |  |
| --- | --- |
| Oppslagsverk/autoritetsdata | VIAF **·** LCCN **·** GeoNames
 |
**Roger Remme Solheim** (født 25. april 1969) er en norsk tidligere politiker (Ap). Han er daglig leder i kommunikasjonsselskapet SOLKOM. 

Solheim var politisk sekretær for fylkesordføreren i Troms 1993–1994. Han blei ansatt som politisk rådgiver for sosialminister Hill-Marta Solberg i Sosial- og helsedepartementet 1994–1996, som en del av Gro Harlem Brundtlands tredje regjering, og i 1996–1997 som en del av Thorbjørn Jaglands regjering.

Han var informasjonssjef og rådgiver i Vinmonopolet 1997–2000, deretter informasjonssjef i Norges Fotballforbund til 2009. Han var fra 28. oktober 2009 til 1. mars 2012 politisk rådgiver for statsråd Anniken Huitfeldt i Kulturdepartementet Fra 13. januar til 16. august 2010 var han konstituert som statssekretær i Kulturdepartementet fordi statssekretær Lotte Grepp Knutsen var konstituert som statssekretær ved Statsministerens kontor mens Rita Skjærvik hadde fødselspermisjon. Han var også konstituert statssekretær fra 7. mars til 30. desember 2011, da Lotte Grepp Knutsen hadde fødselspermisjon.

Før han startet SOLKOM var han Director  i Kreab Gavin Anderson og partner i Kreab.

Referanser
----------

1. 1 2  «Politisk rådgiver Roger Remme Solheim». Kultur- og kirkedepartementet. Besøkt 3. november 2009.
2. ↑  Departementer og embeter Arkivert 8. mars 2016 hos Wayback Machine.
3. ↑  «Endringar blant de politiske rådgiverne». Statsministerens kontor. 29. februar 2012.
4. ↑  «Endringer blant statssekretærene». Statsministerens kontor. 13. januar 2010.
5. ↑  «Solheim konstituert statssekretær i KUD». Statsministerens kontor. 9. mars 2011.
6. ↑  Medarbeidere Arkivert 13. august 2010 hos Wayback Machine. – Kreab & Gavin Anderson, 15. juni 2012

Eksterne lenker
---------------

* (no) Roger Solheim hos Norsk senter for forskningsdata politikerarkiv (nedlagt) Rediger på Wikidata
Yamkhand på sitt største, c. 1752 f.Kr.
En kileskrifttavle som omhandler en rettstvist, fra Niqmepuh, kong av Yamhad angående arv av to hus.
**Yamkhad** (også skrevet *Jamsjad* eller *Jamhad*) var et amorittisk kongedømme i oldtiden, sentrert rundt Ḥalab (eller Ḥalba, dagens moderne by Aleppo), og vest for Eufrat. 

Til tross for kongedømmets betydning er det lite som er kjent om det. Utgravninger fra Aleppo, dens hovedstad, har ikke avdekket noe arkeologisk lag fra bronsealderen og det er kun funnet fragmentariske skifter som ennå ikke er publisert. Kunnskapen om riket er således hovedsakelig fra andre kilder, eksempelvis Mari-tavlene og et lite arkiv fra byen Alalakh, en viktig handelsby ved elven Orontes. Mari-tavlene kaster lys over konflikten mellom Yamkhad og Shamshi-Adad I, en tidlig konge i Assyria. Begge maktene var jevnstore og Shamshi-Adad dannet derfor en allianse med Yamkhads rivial, bystaten Qatna som lå lengre sør. Kongen av Yamkhad allierte seg da med Hammurabi av Babylon.

En betydelig andel hurrittisk befolkning bosatte seg også i kongedømmet, og hurrittisk kultur satte sitt preg på området. Kongedømmet var på sitt mektigste i løpet av midtre bronsealder, ca 1800-1600 f.Kr. Yamkhad gikk under da det ble ødelagt av hettittene på 1500-tallet f.Kr.

Litteratur
----------

* Erich Ebeling, Bruno Meissner o. a. (utg.): *Reallexikon der Assyriologie (und vorderasiatischen Archäologie)*. de Gruyter, Berlin/Leipzig 1932-2006, ISBN 3-11-019133-4.
* Horst Klengel: *Geschichte und Kultur Altsyriens*. Kohler&Amelang, Leipzig 1979, Schroll, München 1980, ISBN 3-7031-0489-9.
* Gernot Wilhelm: *Grundzüge der Geschichte und Kultur der Hurriter*. Darmstadt 1982, ISBN 3-534-08151-X.
* Horst Klengel: *Syria - 3000 to 300 B.C. A Handbook of Political History*. Berlin 1992, ISBN 3-05-001820-8.
* Wu Yuhong: *A Political History of Eshnunna, Mari and Assyria during the early Old Babylonian Period*. Changchung 1994 (*Journal of Ancient Civilizations*. tilleggsbind).
* Michael Roaf: *Mesopotamien*. Christian, München 1991, Bechtermünz, Augsburg 1998, ISBN 3-88472-200-X.
* Abraham Malamat: *Mari and the Bible*. Brill, Leiden 1998, ISBN 90-04-10863-7.

Referanser
----------

1. ↑  Martin Sicker (2000): *The pre-Islamic Middle East* (innb.) Praeger. ISBN 0-275-96890-1. s. 26.
2. ↑  Coogan, Michael David (2001): *The Oxford History of the Biblical World*, Oxford University Press, s. 40

|  |  |
| --- | --- |
| Oppslagsverk/autoritetsdata | Encyclopædia Britannica
 |
**«Lindberg Hop»** (eller «Overseas Stomp») er en amerikansk sang som ble skrevet av Will Shade (musikk) og Jab Jones (tekst) og utgitt i 1928 med Shades gruppe Memphis Jug Band. De spilte den inn 11. september samme år. Sangen har også blitt kalt «Overseas Stomp» og gitt ut med den tittelen av Grateful Dead og Jim Kweskin & The Jug Band i 1963 på albumet *Unblushing Brassiness*.

«Danse vals med deg» med Øystein Sunde
--------------------------------------

Øystein Sunde ga ut en norsk coverversjon med tittelen «Danse vals med deg» i september 1971 på Sundes musikkalbum *Det året det var så bratt*. Sangen ble også utgitt høsten 1975 på Sundes svenske album *Hurtbuller i hvit saus* (med tittelen «Danse vals») uten forandring på verken komp eller vokal. Sunde skrev selv den norske teksten, hvor jeg-personen er en mann som er gått lei av kjæresten sin. Sunde synger på en slapp måte som skaper en komisk effekt. Uttrykk som «sugar baby» og «chiquita banana» (i originalen: «piece of banana») som Sunde synger, stammer fra originalteksten. Noter og tekst til «Danse vals med deg» ble publisert i bøkene *Viser uten slips* (1972) og *Kjekkere å ha–2* (1992)

På denne innspillingen deltok:

* Øystein Sunde: vokal, akustisk gitar, sveive gitar
* Wiggo Elisenberg: munnspill
* Asle Lisland: krukke
* Fredrik Wibe: vaskebaljebass
* Espen Rud: perkusjon (vaskebrett)

Sunde fremførte deler av «Danse vals med deg» i programmet *Flimra* (sendt 7. mai 1971); et program hvor hans gruppe Christiania Fusel & Blaagress var i fokus. Teksten var forskjellig i forhold til studio-versjonen på sporadiske steder.

Referanser
----------

1. ↑  Wirz – Medium: Memphis Jug Band.
2. ↑  Dead Disc – Medium: «Lindberg Hop» – Grateful Dead
3. ↑  Wirz – Medium: *Unblushing Brassiness* – Jim Kwesking & The Jug Band (1963)
4. 1 2  Spinner Records – Medium: *Det året det var så bratt* – Øystein Sunde (1971)
5. 1 2  Sunde, Øystein (1997) *Du må'kke komme her og komme her*. Ex Libris Forlag AS; Oslo. ISBN 82-7384-621-0 s. 133
6. ↑  Dead.net – Medium: «Overseas Stomp» (teksten)
7. ↑  Sunde, Øystein (1972) *Viser uten slips*. Gyldendal Norsk Forlag; Oslo. ISBN 82-05-05301-4 s. 18/19
8. ↑  Sunde, Øystein (1992). *Kjekkere å ha–2*. Ex Libris Forlag AS: Oslo. ISBN 82-7384-292-4 s. 90/91
9. ↑  *Det året det var så bratt* – informasjon på omslaget
10. ↑  NRK TV – *Flimra* fra 7. mai 1971
11. ↑  VG – 7. mai 1971 side 35
**Linda Olsson** (født 1948 i Stockholm) er en svensk jurist og forfatter. Hun var bosatt i Stockholm og jobbet i bank til 1986, «after which I became an increasingly frustrated accompanying wife who turned to creative writing» som hun selv uttrykker det på sin hjemmeside. Reisene førte henne til England, Kenya, Singapore og Japan før hun slo seg ned i Auckland i New Zealand der hun nå bor med mann og tre sønner.

Hennes debutroman kom ut i 2005 med tittelen *Let me sing you gentle songs*. Den er oversatt til en lang rekke språk. Den kom på svensk i 2006 med tittelen *Nu vill jag sjunga dig milda sånger*. På norsk ble den gitt ut i 2008 på Vigmostad & Bjørke med tittelen *La meg synge deg stille sanger*, men i USA og Storbritannia, hvor den kom ut i 2007 heter den *Astrid and Veronica*. I Sverige fikk hun BMF-plaketten for 2006 for denne romanen, og sommeren 2006 var hun programleder i radioprogrammet «Sommar» i Sverige.

Bibliografi
-----------

* *La meg synge deg stille sanger* 2008 ISBN 978-82-419-0394-6
* *Taushetens konsekvenser* 2009 ISBN 978-82-419-0569-8
* *Din godhet* 2012 ISBN 978-82-419-0654-1

Referanser
----------

1. ↑  «Linda Olssons hjemmeside, linje 8». Arkivert fra originalen 3. april 2009. Besøkt 5. august 2009.

Eksterne lenker
---------------

* Linda Olssons hjemmeside og blogg
* Om Linda Olsson på forlagets hjemmeside

|  |  |
| --- | --- |
| Oppslagsverk/autoritetsdata | Store norske leksikon **·** Nationalencyklopedin **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** NLA **·** NDL **·** NKC
 |
Kisanganis beliggenhet i Den demokratiske republikken Kongo.
**Kisangani** (tidligere fransk: *Stanleyville*, eller nederlandsk *Stanleystad*) er en by i Den demokratiske republikken Kongo in Sentral-Afrika. Byen er provinshovedstad i Tshopo. Kisangani ligger hvor Lualabaelven blir til Kongoelven, nord for Boyomafallene. Byen hadde 682 599 innbyggere i 2004.

Historie
--------

Marked i Kisangani ved Kongofloden
Henry Morton Stanley (1841–1904) grunnla i desember 1883 *Stanley Falls Station* på en liten øy i Kongoelven nær det lille stedet som nå er blitt oppslukt av Kisangani. Han reiste videre, men etterlot seg som representant til Fristaten Kongo den skotske tekniker Mr. Binnie. 

En konflikt mellom Fristatens myndigheter og zanzibarske slavehandlere eskalerte noen år etter. I 1888 ble en form for fristatsjurisdiksjon gjenopprettet ved at slavehandleren Tippu Tip (1837–1905) ble utnevnt til guvernør for Stanley Falls district. Han hadde tilhold i Stanley Falls Station.

Under Kongokrisen var byen i 1964 åsted for en massakre forvoldt av simbaopprørere mot hvite sivilister. Den ble raskt fulgt av *Operasjon Dragon Rouge*, en felles militærinnsats av belgiske og amerikanske troppestyrker mot simbaene, for å befri ytterligere 1.500 hvite gisler.

I mai 2002, under Annen Kongokrig, ble 160 personer massakrert i Kisangani. Det ble antatt at den ansvarlige bak massakren var Laurent Nkunda, som ble arrestert kort etter.

Eksterne lenker
---------------

* (en) Kisangani – kategori av bilder, video eller lyd på Commons Rediger på Wikidata

* (en) Kisangani – galleri av bilder, video eller lyd på Commons Rediger på Wikidata


|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Encyclopædia Universalis **·** VIAF **·** GND **·** LCCN **·** NKC **·** GeoNames **·** GeoNames **·** MusicBrainz
 |
**Yamen** (forenklet kinesisk: 衙門, tradisjonell kinesisk: 衙門; pinyin: *yámén*) er navnet på visse myndighetsseter i det keiserlige Kina. Blant de oppgaver som hørte inn under en lokal- eller prefektur-yamen var det lokale finansvesen, offentlige arbeider, sivil- og straffejustis og kunngjøring av keiserlige dekreter. På provinsnivå var det en større differensiering slik at embedspliktene ble fordelt på en rekke forskjellige kontorer.

Grunnriss av Shaoxingfus *yamen* (provinsen Zhejiang), 1803
Bygningsmessig var en yamen som regel bestående av en inngangsportal, en åpen plass og en hall. I tilslutning lå kontorer, arrestceller og lagerrom, Vanligvis bodde den stedlige embedsmann (mandarinen) inne på yamenområdet med sin familie. Særlig under Qing-dynastiet var dette gjennomført, da det gjaldt at mandarinen skulle skjermes fra de interessekonflikter som kunne oppstå dersom han bodde ute blant den øvrige lokale befolkning.

De klassiske yamen bortfalt etter revolusjonen i 1911/12, særlig fordi de mange krigsherrer tilrev seg den egentlige myndighet. Under Sun Yat-sen ble det skapt nye forvaltningsstrukturer som i noen grad grep tilbake til yamenkonseptet.

På folkemunne benyttes fremdeles uttrykket på kinesisk, generelt om offentlige kontorer, men det er tildels blitt negativt verdiladet, med konnotasjoner til arrogant og inkompetent byråkratvelde.

|  |  |
| --- | --- |
| Oppslagsverk/autoritetsdata | Encyclopædia Britannica
 |
***Coelocorynus abessynica*** er en bille som hører til gruppen gullbasser (Cetoniinae) i den store gruppen skarabider (Scarabaeoidea). Disse billene har larver i død ved eller humus, de voksne finnes ofte på blomster.

Utseende
--------

En middelsstor (ca. 15 millimeter), avlang, nokså blank, brunrød til svart gullbasse. Kroppsformen er nokså jevnbred, beina ikke spesielt lange. Hannene har fire rundede tenner på clypeus ("snuten") og en uthulning foran på pronotum. Hannen har også at kort, litt flatt horn i pannen. Pronotum er spredt og grovt punktert, tettere punktert i uthulningen. Dekkvingene har markerte punktrader.

Levevis
-------

Disse artene lever i fjellområder. Larvene utvikler seg inne i døde, mosekledte trestammer, både stående og liggende.

Utbredelse
----------

Arten er kjent fra Etiopia.

Systematisk inndeling
---------------------

**Treliste**
* Ordenen biller, Coleoptera
	+ Underordenen Polyphaga
		- Overfamilien skarabider, Scarabaeoidea
			* Familien skarabider, (Scarabaeidae) Latreille, 1806
				+ Underfamilien Trichiinae Fleming, 1821
					- Stammen Cryptodontini
						* Slekten *Coelocorynus* Kolbe, 1895
							+ ***Coelocorynus abessynica*** Di Gennaro, 2009

Kilder
------

* Di Gennaro, C. (2009) Le genre *Coelocorynus* Kolbe en Ethiopie. *Entomologia Africana* 14(1): 9-20.

Eksterne lenker
---------------

* (en) *Coelocorynus abessynica* i Global Biodiversity Information Facility Rediger på Wikidata

* *Coelocorynus abessynica* – detaljert informasjon på Wikispecies Rediger på Wikidata
Samhold/Velgeren lørdag 3. desember 1983. Foto: Kjenshaugmyra 
**Samhold/Velgeren** var en dagsavis som ble utgitt på Gjøvik i Innlandet. Samhold/Velgeren var et resultatet av at avisene Samhold og Velgeren slo seg sammen i 1965. I 1991 gikk avisa konkurs. Administrasjonssjefen i avisa, Tom Torkehagen, var forberedt på konkursen. På vegne av et aksjeselskap under stiftelse, fikk han kjøpt avisa. Dagen etter konkursen greide de nye eierne å gi ut avisa. På tross av økonomiske vansker holdt Samhold det gående til 2. september 1998, da styret måtte melde oppbud.

*Samhold* ble grunnlagt av Johan Enger og kom ut første gang 2. januar 1885. Enger var ansvarlig redaktør fra start og fram til 1912 da han solgte avisen sin til boktrykker C. F. Hanssen fra Drammen. Samhold og Gjøviks Blad, som ble etablert i 1861, slo seg i 1921 sammen til avisa Vestopland. Avisa kom ut under andre verdenskrig og tok tilbake sitt tidligere navn *Samhold* i 1945. Avisa Velgeren ble etablert i 1903 som organ for Arbeiderdemokratene.

Samhold/Velgeren hadde lenge en borgerlig profil for henholdsvis Senterpartiet og Venstre, men fokuserte mot slutten av sin levetid på å være en byavis for Gjøvik. Avisen var lenge kjent for å ha flest lesere per eksemplar (seks per avis). Avisen slet lenge økonomisk, og etter en dyr og mislykket snuoperasjon midt på 1990-tallet der den gikk fra å være morgenavis til å bli ettermiddagsavis var det slutt. Siste utgave kom 2. september 1998.

Ansvarlig redaktør
------------------

Ansvarlige redaktører i *Samhold*, *Vestopland*, *Velgeren* og *Samhold/Velgeren*:

* Pål Stensaas (1996–1998)
* Tom Torkehagen (1991–1996)
* Helge Iversen (1979- )
* Georg Kjensjord (1976–1979)
* Thorbjørn Bakken (1973–1976)
* Reidar Mollgard, *Samhold* (1946–1950)
* Erling Espeland, *Samhold* (1945–1946), (1971-1973) og (1977-1985)
* Alf Rønning, *Velgeren* (1936-1942), (1945-1965), og *Samhold* (1950-1965)
* Aksel Hoel, *Velgeren* (1925-1936)
* Torstein Lange, *Vestopland* (1921–1945)
* C.F. Hanssen, *Samhold* (1912-1921)
* Ivar Tveit, *Velgeren* (1907-1925)
* Hans Volckmar, *Velgeren* (1904-1907)
* Johan Enger, *Samhold* (1885–1912)

Portal: Litteratur
***Papuana lansbergei*** er en bille som hører til underfamilien hornbiller (Dynastinae) i familien skarabider (Scarabaeidae).

Utseende
--------

En middelsstor (ca. 20 millimeter), avlang, matt mørkbrun til svart hornbille. Hannen har et nokså kort horn i pannen, men ingen uthuling på pronotum, som er jevnt rundet. Dekkvingene har tydelige punktrader. Hunnen mangler hornet i pannen, og er blankere og litt bredere enn hannen.

Levevis
-------

Larvene lever i jorda der de spiser råtnende plantemateriale. De voksne billene kan gjøre en del skade, særlig på taro, men også på andre rotfrukter som søtpoteter, ved at de ganger ganger i røttene. I tillegg til selve gnagskadene forårsaker der dermed også betydelige råteskader. Dette er et stort problem siden taro er en svært viktig avling i de aktuelle områdene.

Utbredelse
----------

Arten er utbredt fra Java i vest til Salomonøyene i øst.

Systematisk inndeling
---------------------

**Treliste**
* Ordenen biller, Coleoptera
	+ Underordenen Polyphaga
		- Overfamilien skarabider, Scarabaeoidea
			* Familien skarabider, (Scarabaeidae) Latreille, 1806
				+ Underfamilien hornbiller, Dynastinae MacLeay, 1819
					- Stammen Pentodontini Mulsant, 1842
						* Slekten *Papuana* Arrow, 1911
							+ ***Papuana lansbergei*** (Schaufuss, 1887)
								- ***Papuana lansbergei badia*** (Prell, 1912)
								- ***Papuana lansbergei lansbergei*** (Schaufuss, 1887)

Kilder
------

* Dynastidae du monde- nettside om arten

Eksterne lenker
---------------

* (en) *Papuana lansbergei* i Encyclopedia of Life Rediger på Wikidata

* (en) *Papuana lansbergei* i Global Biodiversity Information Facility Rediger på Wikidata

* *Papuana lansbergei* – detaljert informasjon på Wikispecies Rediger på Wikidata
**Samir Azzimani** (født 22. oktober 1977 i Levallois-Perret i departementet Hauts-de-Seine i Frankrike) er en marokkansk alpinist og langrennsløper.

Idrettskarriere
---------------

### Alpint

Azzimani deltok i det franske mesterskapet i alpint i 2008, og kom der på 58.-plass i storslalåm. Året etter deltok han i VM i alpint 2009 i Val-d’Isère, men fullførte verken slalåm eller storslalåm der. Han deltok også i det franske mesterskapet i 2009, og kom der på 51.-plass i storslalåm.

Han deltok for Marokko under Vinter-OL 2010 og oppnådde en 44.-plass i slalåm som beste resultat. Han deltok også i storslalåm, der han kom på 74.-plass. Samme år deltok han i det iranske mesterskapet i alpint, der han kom på 18.-plass i storslalåm og 19.-plass i slalåm. 

I 2013 deltok Azzimani i det franske mesterskapet i alpint, men fullførte ikke storslalåmrennet der. I juniorklassen kom han på 41.-plass i storslalåm. I det franske mesterskapet del 2 i april kom han på 33.-plass i super-G, 38.-plass i slalåm og 45.-plass i storslalåm. 

### Langrenn

Assimani deltok både i det finske og det latviske mesterskapet i langrenn i 2014. I det finske mesterskapet deltok han i sprint, og endte der på 140.-plass, og i det latviske mesterskapet kom han på 43.-plass i sprint fri teknikk. I 2015 deltok han under Ski-VM i Falun, der han ble utslått i forkvalifiseringen til herrenes 10 kilometer. Han står der med en 125.-plass i sammendraget. 

Sesongen 2016/17 deltok han i Balkan Cup i langrenn (Kontinentalcupen i langrenn), og fikk der to 20.-plasser som beste enkeltresultat. Han fikk til sammen 37 poeng i Balkan Cup, og endte med det på 57.-plass sammenlagt. I mars 2017 deltok han i det spanske mesterskapet i langrenn, der han kom på 11.-plass på 10 km fri teknikk, og han deltok i det islandske mesterskapet, der han kom på 12.-plass på sprinten og på 10 km fellesstart. 

I Australia/New Zealand Cup 2017 (Kontinentalcupen i langrenn) kom han på 40.-plass sammenlagt, med 32 poeng.

Han er kvalifisert for å delta i langrenn under Vinter-OL 2018.

Referanser
----------

1. ↑  FIS - *Cup standing cross-country Balkan Cup 2017 men*, besøkt 1. februar 2018.
2. ↑  FIS - *Cup standing cross-country Australia New Zealand Cup 2018 men*, besøkt 1. februar 2018.

Eksterne lenker
---------------

* (en) Samir Azzimani – Olympedia Rediger på Wikidata

* (en) Samir Azzimani – Sports-Reference (OL-resultater – arkivert) Rediger på Wikidata

* (en) Samir Azzimani – FIS (alpint) Rediger på Wikidata

* (en) Samir Azzimani – FIS (langrenn) Rediger på Wikidata
* Offisielt nettsted Rediger på Wikidata

* (en) Samir Azzimani – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Prabook
 |